हजरत चांदशाह वली का उर्स आज से
नेपानगर | गुरुवार से ग्राम दुधियाखेड़ा मेंं हिंदू मुस्लिम एकता समिति द्वारा हजरत चांदशाह वली का उर्स मनाया जाएगा। उर्स के दौरान कई कार्यक्रम होंगे। संदल, रास मंडल, छकड़ा रेस और कव्वाली होगी। समिति के पदाधिकारियों ने बताया उर्स के दौरान गुरुवार को दोपहर 3 बजे खादिक ए दरगाह से संदल निकाला जाएगा। 3 मार्च शुक्रवार को रात 9 बजे से कव्वाली स्पर्धा होगी। कव्वाल आरिफ नाजा और सना जांबाज पेशकश देंगे। 4 मार्च शनिवार सुबह 9.30 बजे से छकड़ा रेस होगी। इसका फाइनल रविवार को होगा। प्रथम पुरस्कार सोने की चेन, दूसरा और तीसरा सोने की अंगूठी रखा गया है। शनिवार रात 9 बजे से रासमंडल (खब) स्पर्धा होगी। इसमें देशगांव के गायक अशोक, कन्हैया, कौमिक में मंगलू, प्रकाश और जवाबी पार्टी में गायक बद्री, कौमिक में झावरी और मोहन होंगे।
hin_Deva hin_Deva